CELEX: 62016TN0373
Language: hu
Date: 2016-07-13 00:00:00
Title: T-373/16. sz. ügy: 2016. július 13-án benyújtott kereset – Victaulic Europe kontra Bizottság

26.9.2016   
            
            
               HU
            
            
               Az Európai Unió Hivatalos Lapja
            
            
               C 350/20
            
         2016. július 13-án benyújtott kereset – Victaulic Europe kontra Bizottság
   (T-373/16. sz. ügy)
   (2016/C 350/26)
   Az eljárás nyelve: angol
   
      Felek
   
   
      Felperes: Victaulic Europe (Nazareth, Belgium) (képviselő: C. Fairpo, Solicitor)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               a megsemmisítés iránti keresetet nyilvánítsa elfogadhatónak;
            
         
               —
            
            
               semmisítse meg a Belga Királyság által végrehajtott SA.37667 (2015/C) (korábbi 2015/NN) számú, a többletnyereség adómentességére bevezetett állami támogatási programról szóló, 2016. január 11-i bizottsági határozatot, amennyiben e határozat a többletnyereségadó-megállapítási rendszert tévesen támogatási programnak minősíti; nem azonosítja megfelelően az állítólagos állami támogatási intézkedést; a többletnyereségadó-megállapítási rendszert tévesen nyilvánítja az EUMSZ 107. cikk értelmében összeegyeztethetetlen állami támogatásnak, valamint tévesen kötelezi Belgiumot arra, hogy a többletnyereségadó-megállapítási rendszer keretében kibocsátott adómegállapítások kedvezményezettjeivel meghatározhatatlan összegeket téríttessen vissza; és
            
         
               —
            
            
               a Bizottságot kötelezze ezen eljárás költségeinek viselésére.
            
         
      Jogalapok és fontosabb érvek
   
   Keresetének alátámasztása érdekében a felperes négy jogalapra hivatkozik.
   
               1.
            
            
               Első jogalap: a Bizottság tévesen alkalmazta a jogot azáltal, hogy a többletnyereségadó-megállapítási rendszert támogatási programnak minősítette.
            
         
               2.
            
            
               Második jogalap: a Bizottság tévesen alkalmazta a jogot azáltal, hogy elmulasztotta megvizsgálni, hogy az állítólagos támogatás odaítélése ténylegesen előnyt biztosított-e.
            
         
               3.
            
            
               Harmadik jogalap: a Bizottság tévesen alkalmazta a jogot, amikor a többletnyereségadó-megállapítási rendszert szelektívnek értékelte.
            
         
               4.
            
            
               Negyedik jogalap: sérti a jogbiztonság elvét, ha Belgiumot arra kötelezik, hogy téríttesse vissza az állítólagos támogatásokat.